EkBass/fiwiki-20250220-pages-articles huggingface dataset:
Turk 182

Turk 182 on Bob Clarkin ohjaama komediallinen toimintadraamaelokuva vuodelta 1985. Sen ovat käsikirjoittaneet James Gregory Kingston sekä Denis ja John Hamill. Pääosia näyttelevät Timothy Hutton, Robert Urich, Robert Culp, Kim Cattrall ja Peter Boyle. ==Juoni== Newyorkilainen työtön mies ryhtyy vammautuneen palomiesveljensä puolesta käymään sitkeää ja näyttävää yhden miehen sotaa kaupunkia ja pormestaria vastaan graffititaiteilijan konstein. Hänestä tulee kulttihahmo kaupungin nuorison keskuudessa. Pikkuveli on loukkaantunut työssään pysyvästi, mutta työkyvyttömyyskorvaukset evätään koska mies on onnettomuuspäivänä tullut palopaikalle päihtyneenä. ==Arvioita== Kriitikot tyrmäsivät elokuvan lähes järjestään, ja se tuotti kaksi Golden Raspberry -ehdokkuutta: Robert Urichille huonoimmasta sivuosasta ja Paul Zazalle huonoimmasta musiikista, Awards.. The New York Timesin Jane Maslin kirjoitti Timothy Huttonista tulleen näyttelijän, jota katsoo mielellään jopa tällaisessa suurella sydämellä huitaistussa tarinassa. Hänestä New Yorkia ei oikein tunnista elokuvan liian siisteistä metroista ja ryhdikkäistä graffiteista, mutta Brooklynin murre pääosan esittäjiltä kyllä sujuu, ja puvustus on realistisen kamala. Helsingin Sanomien Mikael Fränti kuvasi elokuvaa byrokratian ja vähän politiikankin vastaiseksi asiaelokuvaksi, joka luottaa yksilön voimaan pahan paljastajana ja vääryyden poistajana. ”Elokuvassa on paljon toimintaa ja puhetta, mutta varsinaista tulosta syntyy hyvin vähän.” Video-oppaassa vuodelta 1994 Roope Lehtinen piti elokuvaa kohtuullisen hauskana mutta jo pian paikoilleen juuttuvana. Hän antoi sille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Yhdysvaltalaiset draamaelokuvat Luokka:Vuoden 1985 yhdysvaltalaiset elokuvat Luokka:Yhdysvaltalaiset toimintaelokuvat
Gerður Helgadóttir

Gerður Helgadóttir (11. huhtikuuta 1928 Tröllanes – 17. toukokuuta 1975) oli islantilainen kuvanveistäjä.Morgunblaðið: Gerður Helgadóttir Hän opiskeli Islannissa, Italiassa ja Ranskassa. Hänen töitään on ollut esillä Islannissa, Alankomaissa, Saksassa, Ranskassa ja Belgiassa.Arkiv.is: Gerður Helgadóttir Gerðurin vanhemmat olivat säveltäjä Helgi Pálsson ja Sigríður Erlendsdóttir. Perhe muutti Reykjavíkiin tyttären ollessa 9-vuotias. Gerður sai opetusta muiden muassa Ossip Zadkinelta ja järjesti ensimmäisen oman yksityisnäyttelynsä Pariisissa vuonna 1951. Hän meni vuonna 1960 naimisiin Jean Leduc'n kanssa, mutta pariskunta erosi 1969. Vuonna 1970 Gerður osti maatilan Alankomaista, mutta palasi Ranskaan pari vuotta myöhemmin. Hän sai Haukan ritarikunnan ristin vuonna 1974. Hänen kuolemansa johtui syöpätaudista.Landsbókasafn: Gerður Helgadóttir Kópavogurissa avattiin vuonna 1994 Gerðurin muistolle omistettu nykytaiteeseen keskittyvä Gerðarsafn-museo. Siellä on yli 1400 hänen työtään. Hän oli kolmiulotteisen abstraktin taiteen ja lasista tehtävän taiteen uranuurtaja maassaan.Gerðarsafn: Gerður Helgadóttir Guðbjörg Kristjánsdóttir kirjoitti taiteilijasta kirjan Gerður (2011).Penninn Eymundsson: Gerður == Lähteet == Luokka:Islantilaiset kuvanveistäjät Luokka:Vuonna 1928 syntyneet Luokka:Vuonna 1975 kuolleet
Maki Namekawa

Maki Namekawa () on japanilainen pianisti. Hän opiskeli Tokiossa Mikio Ikezawan ja Pariisin konservatoriossa Henriette Puig-Roget'n johdolla. Hän jatkoi opintojaan Pierre-Laurent Aimard'n, Werner Genuit'n, Kaya Hanin ja Stefan Litwinin johdolla. Hän itse opetti vuosina 1997–2002 Saarbrückenissä, Karlsruhessa ja Darmstadtissa.AllMusic.com: Maki Namekawa Hän voitti vuonna 1994 japanilaisen Leonid Kreuzer -palkinnon.The Other Minds Ensemble: Philip Glass: Music for Two Pianos Namekawa on keskittynyt solistina Joseph Haydnin ja Philip Glassin teoksiin. Hän levytti ensimmäisenä Glassin pianolle säveltämät 20 etydiä.NHK World–Japan: Minimal Music, Maximum Impact Lisäksi hän on soittanut pianistimiehensä Dennis Russell Daviesin kanssa muun muassa nelikätisiä versioita Igor Stravinskyn teoksista. Orkesterin kanssa esiintyessään Namekawa on tulkinnut sellaisten säveltäjien kuin Alfred Schnittken, Arnold Schönbergin, Franz Lisztin, Dmitri Šostakovitšin ja Elliott Carterin tuotantoa. == Lähteet == == Aiheesta muualla == * Viralliset sivut Luokka:Japanilaiset pianistit Luokka:Syntymävuosi puuttuu Luokka:Elävät henkilöt
Turpa kiinni, krokotiili!

Turpa kiinni, krokotiili! (Piedone d’Egitto) on Stenon ohjaama italialainen toimintakomediaelokuva vuodelta 1980. Sen pääosia näyttelevät Bud Spencer, Enzo Cannavale, Angelo Infanti ja Cinzia Monreale. ==Juoni== Elokuvassa italialainen poliisitarkastaja (Spencerin useissa komedioissa esittämä Piedone eli ”Lättäjalka”) koheltaa hölmöine apulaisineen ja söpöine pikkupoikineen Egyptissä kansainvälistä huumejengiä taltuttamassa. ==Vastaanotto== Video- oppaassa vuodelta 1994 Markku Salmi luonnehti elokuvaa mainiosti paikallista väriä hyödyntäväksi irrotteluksi, mutta antoi sille vain yhden tähden viidestä, mikä vastaa sanallista arviota ”huono”. ==Lähteet== Luokka:Vuoden 1980 italialaiset elokuvat Luokka:Italialaiset toimintakomediat
Veera Tyhtilä

Veera Tyhtilä (s. 10. marraskuuta 1977, viitattu 27.7.2019) on suomalainen käsikirjoittaja ja näytelmäkirjailija, joka on toiminut ammatissaan päätoimisesti vuodesta 2006. Kaikkiaan hän on kirjoittanut 15 julkaistua draamateosta, joita on esitetty muun muassa Suomen Kansallisteatterissa sekä Seinäjoen, Savonlinnan, Mikkelin ja Hämeenlinnan kaupunginteattereissa. Niiden joukossa on draamaa, tanssiteatteria, elokuvia ja musikaaleja. Tyhtilä on Suomen Pen -yhdistyksen puheenjohtaja vuodesta 2019 ja PEN Internationalin kansainvälisen Rauhankomitean varapuheenjohtaja. Tyhtilä on opiskellut Stadiassa käsikirjoittamista ja Helsingin yliopistossa poliittista historiaa. Hänen isänsä on ohjaaja ja teatterinjohtaja Hannu Tyhtilä. He ovat tehneet myös ammatillista yhteistyötä. == Teokset == === Näytelmät === * Teuvo - Leevi and the Leavings -musikaali (2006). Kantaesitys Hämeenlinnan kaupunginteatterissa. Teuvoa on esitetty ammatti- ja harrastajateattereissa useilla eri paikkakunnilla, muun muassa Savonlinna, Turku, Pori, Vantaa, Jyväskylä ja Vaasa. * Nimeni on Reino (2007). Dramatisointi Jukka-Pekka Palviaisen teoksesta Reino. Kantaesitys Hämeenlinnan kaupunginteatterissa. * Deadline (2009). Näytelmä. Kantaesitys Hämeenlinnan kaupunginteatterissa. * Luoteisväylä (2011). Musikaali. Kantaesitys Hämeenlinnan kaupunginteatterissa. * 60 - Pieni tragedia stand up -koomikosta (2016). Näytelmä. Kantaesitys Suomen Kansallisteatterissa * Kolme (2017). Monologinäytelmä. Kantaesitys ValtimonteatterissaKolme . * Voodooluu (2018) Näytelmä.Kantaesitys Mikkelin Kaupunginteatterissa * Dividual (2018) Tanssi- & multitaideteosDividual * Tästä asti aikaa (2018) MusikaaliKantaesitys Seinäjoen kaupunginteatterissa * Yhteinen iho (2019) Tanssiteos.sivuun.net * Usko, toivo, huijaus (2020). Ryhmäteatteri. * Under attack! (2025). Kantaesitys [Svenska Teatern]https://svenskateatern.fi/fi/ohjelmisto/under-attack/ === Elokuvat === * Baby Jane (2019) Elokuva. Dramatisointi Sofi Oksasen teoksesta Baby Jane. * Long Way Down - Taivas hartioilla(2009) Lyhytelokuva 40 min * The Crow Lake (2008) Lyhytelokuva 60 min. https://letterboxd.com/film/crow-lake/ * Paukku (2004) Lyhytelokuva 8 min. == Lähteet == == Aiheesta muualla == * Näytelmät.fi * Drama Corner Luokka:Suomalaiset käsikirjoittajat Luokka:Suomalaiset näytelmäkirjailijat Luokka:Vuonna 1977 syntyneet Luokka:Elävät henkilöt
Tykkään susta

Tykkään susta voi tarkoittaa seuraavia: * Tykkään susta, Jonna Tervomaan albumi vuodelta 1985 * Tykkään susta, Jonna Tervomaan esittämä laulu * Tykkään susta, Heidi Kyrön albumi vuodelta 1995 * Tykkään susta, Heidi Kyrön esittämä laulu
Siriporn Ampaipong

Siriporn Ampaipong (ศิริพร อำไพพงษ์ แฉยับ! เหตุผลที่ออกจากบ้านเพราะสามี-ลูกเลี้ยง (คลิป), s. 7. joulukuuta 1964 -, Thaimaa) on thaimaalainen laulaja. Hän on laulaja elokuvissa "Bo Rak Si Dam", "Parinya Jai". == Diskografia == === Studioalbumit === * Parinya Jai (ปริญญาใจ) * Soo Puea Nong Dai Mai (สู้เพื่อน้องได้ไหม) * Raeng Jai Rai Wan (แรงใจรายวัน) * Puea Mae Pae Bo Dai (เพื่อแม่แพ้บ่ได้) * Song Khon Bon Tang Jai (สองคนบนทางใจ) * Phae Jai Khon Dee (แพ้ใจคนดี) * Aok Hak Pro Hak Ai (อกหักเพราะฮักอ้าย) * Karuna Ya Pluean Jai (กรุณาอย่าเผลอใจ) * Tua Jing Pra Jam Jai (ตัวจริงประจำใจ) * Phoo Pae Kae Kho Ber (ผู้แพ้แค่ขอเบอร์) * Yan Boe Me Chard Na (ย่านบ่มีชาติหน้า) * Jaew Bong Nai Klong Com (แจ่วบ่องในกล่องคอมพ์) * Khoe Tham Puea Ai (ขอทำเพื่ออ้าย) * Sa Tree Mai Lek Nueng (สตรีหมายเลขหนึ่ง) * Hua Na Kang Sao Suea Dam (หัวหน้าแก๊งสาวเสื้อดำ) * Parinya Jep (ปริญญาเจ็บ) * Khon Chai Kied Cha (คนใช่เกิดช้า) * Phoo Ying Lai Mue (ผู้หญิงหลายมือ) == Lähteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1964 syntyneet Luokka:Elävät henkilöt Luokka:Morlammuusikot
Jean Bugatti

Gianoberto Maria Carlo Bugatti (15. tammikuuta 1909 Köln – 11. elokuuta 1939 Duppigheim, Ranska) oli italialainen autoinsinööri ja -muotoilija. Hän oli osoittanut kykynsä autojen suunnittelijana jo 1920-luvun lopulle tultaessa. Hänet tunnetaan paremmin nimellä Jean Bugatti. == Elämä ja ura == Jean Bugattin vanhemmat olivat Ettore Bugatti ja Barbara Maria Giuseppina Mascherpa Bolzoni. Hänen veljensä oli yrittäjä Rolando Bugatti. Perhe muutti Saksasta Ranskan Dorlisheimiin. Ettore Bugatti alkoi kehittää autoa, joka sittemmin tunnettiin nimellä Bugatti. Jean Bugatti alkoi työskennellä perheyrityksessä 1920-luvun alussa. Ensimmäinen kokonaan Jean Bugattin suunnittelema auto oli Type 41 “Royale” Binder. Hän oli kehittämässä myös muita Bugattin malleja, joista mainittakoon Type 51. Jean Bugatti kuoli koeajaessaan Bugatti Tipo 57 -autoa. Hän suistui koeajoradalta väistäessään juopunutta pyöräilijää, joka oli harhautunut radalle. == Lähteet == == Aiheesta muualla == Luokka:Italialaiset insinöörit Luokka:Italialaiset muotoilijat Luokka:Vuonna 1909 syntyneet Luokka:Vuonna 1939 kuolleet
Sinä, minä, hän - Kaikki parhaat

Sinä, minä, hän - Kaikki parhaat on Heidi Kyrön kokoelma-albumi, joka julkaistiin vuonna 2004. ==Kappaleet== ===CD1=== # # # # # # # # # # # # # # # # # # # # ===CD2=== # # # # # # # # # # # # # # # # # # # # Luokka:Heidi Kyrön albumit Luokka:Vuoden 2004 kokoelma-albumit
Irtiotto

Irtiotto on Heidi Kyrön albumi, joka julkaistiin vuonna 2006. ==Kappaleet== # # # # # # # # # # # Luokka:Heidi Kyrön albumit Luokka:Vuoden 2006 albumit
Purppuratyräkki

Purppuratyräkki (Euphorbia atropurpurea) tyräkkikasvien heimoon kuuluva tyräkkien suvun laji. Se on kotoperäinen eli endeeminen Kanariansaarten laji. Siellä sitä kasvaa Teneriffalla. == Kuvaus == === Runko, versot ja lehdet === Purppuratyräkki on mehikasvi, joka kasvaa puun tai pensaan kaltaiseksi. Suurimmillaan kasvi kasvaa noin 2 metriä korkeaksi. Sillä on puun oksien kaltaiset särmättömät versot, joiden päässä lehdet kasvavat ruusukkeessa. Lehdet ovat tyvestä leveneviä kieli- tai lusikkamaisia. Lehtiruusukkeen ylimmät lehdet saattavat punertaa tai niissä voi olla punertavia läiskiä. === Kukat ja hedelmät === Purppuratyräkin sarjamaiset kukinnot tulevat lehtiruusukkeiden keskelle. Kukat ovat tummanpunaisia ja kukintohaarojen kärkeen muodostuu tyräkeille ominainen valekukka (cyathium). Hedelmä kolmelokeroinen punainen kota, jossa on kussakin lohkossa ruskea yksi siemen. Purppuratyräkistä on myös keltakukkainen muoto. == Levinneisyys == Purppuratyräkki on Teneriffalla endeeminen laji, joka kasvaa sen rinteillä 300–1200 metrin välisellä vyöhykkeellä. Yleisimmin sitä tavataan Teneriffalta sen etelä- ja länsirinteiltä. == Kuvia == Euphorbia atropurpurea (Euphorbiaceae) flowers and leaves.jpg E atropurpurea atropurpurea3 ies.jpg Euphorbia atropurpurea Tenerife 3.jpg == Lähteet == * === Viitteet === == Aiheesta muualla == * Makaronesian kasvit: Euphorbia atropurpurea - purppuratyräkki * * * * Luokka:Tyräkit Luokka:Kanariansaarien kasvit
Maja (albumi)

Maja on Heidi Kyrön albumi, joka julkaistiin 7. syyskuuta 2011. ==Kappaleet== # # # # # # # # # # # Luokka:Heidi Kyrön albumit Luokka:Vuoden 2011 albumit
Daníel Bjarnason

Daníel Bjarnason (s. 26. helmikuuta 1979Toronto Symphony Orchestra: Bow to String) on islantilainen säveltäjä ja kapellimestari. Hänellä on ollut Muziekgebouw Frits Philips Eindhovenin ja Islannin sinfoniaorkesterin residenssit. Häneltä ovat tilanneet teoksia muiden muassa Los Angelesin filharmonikot, Cincinnatin sinfoniaorkesteri, Rambert Dance Company, Britten Sinfonia, Jennifer Koh, So Percussion, Calefax ja Calder Quartet. Daníel sävelsi ensimmäisen oopperansa (Brothers) Den Jyske Operalle (Aarhus); teos kantaesitettiin elokuussa 2017 Aarhusin ollessa Euroopan kulttuuripääkaupunkina. Teos perustuu Susanne Bierin elokuvaan Veljekset, ja sen kantaesityksen johti Kasper Holten. Lavasuunnittelijana toimi Steffen Aarfing ja libretistinä Kerstin Perski.Daníel Bjarnason: About Muiden teosten joukossa on viulukonsertto, joka myös kantaesitettiin vuonna 2017 Pekka Kuusiston toimiessa viulusolistina ja Gustavo Dudamelin johtaessa Islannin sinfoniaorkesteria.Iceland Symphony Orchestra: New violin concerto by Daníel Bjarnason Daníelin teosten esityksiä ovat johtaneet sellaiset kapellimestarit kuin Esa-Pekka Salonen, Gustavo Dudamel, John Adams, James Conlon, André de Ridder, Louis Langree ja Ilan Volkov. Säveltäjä on tehnyt yhteistyötä myös taidemusiikin ulkopuolella sellaisten muusikoiden kuin Sigur Rósin, Brian Enon ja Ben Frostin kanssa. Kapellimestarina Daníel on toiminut kapellimestarina muiden muassa Los Angelesin filharmonikkojen, BBC:n filharmonikkojen, Islannin sinfoniaorkesterin, Tokion sinfoniaorkesterin, Toronton sinfoniaorkesterin, Ulsterin orkesterin, Sinfonietta Cracovia ja Islannin oopperan kanssa. Daníel on saanut useita Islannin musiikkipalkintoja. Vuonna 2013 hän jakoi Edda- palkinnon Ben Frostin kanssa musiikista Baltasar Kormákurin ohjaamaan elokuvaan Syvyys (Djúpið). Undir trénu -elokuvan musiikki toi Daníelille Harpa-palkinnon.The Reykjavík Grapevine: Like A Raging Storm: Daníel Bjarnason On Creating And Composing Daníel opiskeli pianonsoittoa, säveltämistä ja orkesterinjohtoa Reykjavíkissa. Hän aloitti pianonsoiton lapsena ja oman musiikin tekemisen 17-vuotiaana. Tärkeitä säveltäjiä hänelle olivat opiskeluaikoina Modest Mussorgski ja Dmitri Šostakovitš.The Reykjavík Grapevine: Odysseus Reborn: Daníel Bjarnason Brings His Wartime Opera Home Hän jatkoi orkesterinjohdon opintojaan Freiburgin musiikkikorkeakoulussa. Hän on Bedroom Community -nimisen levy-yhtiön ja kollektiivin jäsen. Hänen kustantajanaan on toiminut Edition Peters. == Lähteet == == Aiheesta muualla == * Viralliset sivut * Harrison Parrott: Daníel Bjarnason Luokka:Islantilaiset säveltäjät Luokka:Elokuvasäveltäjät Luokka:Oopperasäveltäjät Luokka:Islantilaiset kapellimestarit Luokka:Vuonna 1979 syntyneet Luokka:Elävät henkilöt
Franco Albini

Franco Albini (17. lokakuuta 1905 – 1. marraskuuta 1977) oli italialainen arkkitehti ja teollinen muotoilija. Hän valmistui Milanon polyteknillisestä yliopistosta 1929 ja työskenteli sitten Gio Pontin toimistossa kunnes tutustui Edoardo Perscoon, kiinnostui rationalismista ja perusti oman arkkitehtuuritoimistonsa. Vuodesta 1963 vuoteen 1977 Albini opetti Milanon polyteknillisessä. Hän on voittanut Compasso d’Oro -palkinnon vuosina 1955, 1958 ja 1964. ==Lähteet== == Aiheesta muualla == Luokka:Italialaiset arkkitehdit Luokka:Italialaiset muotoilijat Luokka:Vuonna 1905 syntyneet Luokka:Vuonna 1977 kuolleet
Selma Guðmundsdóttir

Selma Guðmundsdóttir (s. 26. lokakuuta 1950) on islantilainen pianisti. Hän aloitti musiikkiopintonsa Ísafjörðurissa ja valmistui Reykjavíkin musiikkikorkeakoulusta. Hän jatkoi opintojaan Hans Leygrafin johdolla Salzburgin Mozarteumissa ja Saksan valtion stipendillä Hannoverin musiikkiakatemiassa. Muissa maissa Selma osallistui kursseille, joita pitivät muiden muassa Pierre Sancan Ranskassa ja František Rauch Tšekkoslovakiassa. Selma asui viiden vuoden ajan Tukholmassa.ÍSMÚS: Selma Guðmundsdóttir Selma on esiintynyt kansainvälisesti soolokonserteissa ja soittanut sellaisten orkestereiden kuin Islannin ja Trondheimin sinfoniaorkesterien kanssa. Reykjavíkin kamariorkesterin kanssa hän on esiintynyt monissa yhteyksissä, kuten Bergenin taidefestivaalilla ja Ison-Britannian-kiertueella. Selman säännöllinen yhteistyökumppani on ollut vuodesta 1986 viulisti Sigrún Eðvaldsdóttir; duo on esiintynyt esimerkiksi Helsingissä, Saksassa, Liettuassa, Skotlannissa, New Yorkin Carnegie Hallissa ja kesällä 2011 kahdeksassa Kiinan kaupungissa. Muita yhteistyökumppaneitta ovat olleet huilisti Áshildur Haraldsdóttir, viulisti Laufeyja Sigurðardóttir, sellisti Gunnar Kvaran ja pianisti Albert Mamrijev. Selma on lehtori Reykjavíkin musiikkikorkeakoulussa ja on lisäksi luennoinut Islannin taideyliopistossa. Hän oli mukana perustamassa Islannin Richard Wagner -seuraa vuonna 1995 ja aloitti tällöin toimimisen sen puheenjohtajana. Hänen 40-vuotisen uransa kunniaksi julkaistiin vuonna 2018 hänen soittoaan sisältävä levypaketti Quo vadis?.Penninn Eymundsson: Selma Guðmundsdóttir == Lähteet == Luokka:Islantilaiset pianistit Luokka:Vuonna 1950 syntyneet Luokka:Elävät henkilöt
Wendell Castle

Wendell Castle (6. marraskuuta 1932 Emporia, Kansas – 20. tammikuuta 2018 Scottsville, New Yorkhttp://www.artnet.com/artists/wendell-castle/) oli yhdysvaltalainen huonekalumuotoilija ja kuvataiteilija, jota pidetään veistoksellisten taidehuonekalujen uranuurtajana. Castle opiskeli kotiosavaltionsa Kansasin yliopistossa, josta hän valmistui muotoilijaksi 1961. Kuusikymmenluvun lopulla hän teki kokeiluja vapaamuotoisilla lujitemuovihuonekaluilla, mutta pääasiassa hänet tunnetaan puisista ”huonekaluveistoksistaan” ja niiden silmää harhauttavista trompe l’œil -muodoista. ==Lähteet== Luokka:Yhdysvaltalaiset muotoilijat Luokka:Yhdysvaltalaiset kuvanveistäjät Luokka:Vuonna 1932 syntyneet Luokka:Vuonna 2018 kuolleet
Me käymme joulun viettohon (albumi)

Me Käymme Joulun Viettohon on Erkki Junkkarisen joulualbumi, joka julkaistiin vuonna 1977. ==Kappaleet== # # # # # # # # # # # # # Luokka:Vuoden 1977 joulualbumit Luokka:Erkki Junkkarisen albumit Luokka:Suomalaiset joulualbumit
Oinaansaari

Oinaansaari () on kaupunginosa Pietarsaaressa. Asutus on pääosin omakotitaloasutusta. Alueelta löytyy myös kauppa ja huoltoasema. Etäisyys Pietarsaaren keskustaan on 2,6 kilometriä. ==Lähteet== Luokka:Pietarsaaren kaupunginosat
New York Excelsior

New York Excelsior (NYXL) on yhdysvaltalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin heinäkuussa 2017 ja se on kotoisin New Yorkista. Se on yksi kahdestatoista OWL:n perustajajoukkueista ja sarjan ainoa newyorkilainen joukkue. Se pelasi ensimmäisen kautensa sarjan avajaiskaudella 2018. Seuran omistaa pääomasijoitusyhtiö Sterling VC, ja sitä tukee baseballseura New York Metsin pääomistaja Sterlin Equities. NYXL oli kauden 2018 voittotilastossa paras tilastolla 34–6, saavuttaen pudotuspelipaikan runkosarjan jokaisen neljän vaiheen päätteeksi, voittaen niistä kaksi. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Yhdysvaltalaiset elektronisen urheilun seurat Luokka:Newyorkilaiset urheiluseurat Luokka:Vuonna 2017 perustetut urheiluseurat
Paris Eternal

Paris Eternal on ranskalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2018 ja se on ainoana ranskalaisena joukkueena kotoisin Pariisista. Se pelasi ensimmäisen OWL- kautensa vuonna 2019. Seuran omistaa DM Esportsin toimitusjohtaja Drew McCourt. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Ranskalaiset urheiluseurat Luokka:Vuonna 2018 perustetut urheiluseurat Luokka:Pariisin urheilu
Seoul Infernal

Philadelphia Fusion on yhdysvaltalainen elektronisen urheilun Overwatch- ammattilaisjoukkue, joka kilpailee Overwatch Leaguen (OWL) Atlantin divisioonassa. Seura perustettiin syyskuussa 2017 ja se on kotoisin Philadelphiasta, Pennsylvaniasta. Se on yksi kahdestatoista OWL:n perustajajoukkueista ja sarjan ainoa pennsylvanialainen joukkue. Se pelasi ensimmäisen kautensa sarjan avajaiskaudella 2018. Seuran omistaa Comcast Spectator. Philadelphia eteni kaudella 2018 loppuottelusarjaan, mutta hävisi lopulta London Spitfirelle. ==Lähteet== ==Aiheesta muualla== * Virallinen sivusto Luokka:Overwatch League -joukkueet Luokka:Yhdysvaltalaiset elektronisen urheilun seurat Luokka:Philadelphian urheilu Luokka:Vuonna 2017 perustetut urheiluseurat
Läntelä

Läntelä () on kaupunginosa Pietarsaaren länsiosassa. Asutus on pääosin omakotitaloasutusta. Etäisyys Pietarsaaren keskustaan on 2 kilometriä. Kaupunginosa sai alkunsa työläisten asunto-oloista 1910-luvulla käytyjen keskustelujen, sekä 1920-luvun alun asuntopulan seurauksena. Katujen nimet ovat luontoaiheisia, esimerkiksi Metsätie, Aurinkotie ja Suotie.Andersson, Björklund, Ekstrand, Hoffman 2015, s. 211 ==Lähteet== * Håkan Andersson, Guy Björklund, Sixten Ekstrand, Kai Hoffman: Pietarsaaren historia osa V. Pietarsaaren kaupunki, 2015 ===Viitteet=== Luokka:Pietarsaaren kaupunginosat
Ristikari

Ristikari () on kaupunginosa Pietarsaaren pohjoisosassa. Asutus on pääosin omakoti- ja pienkerrostaloasutusta. Etäisyys Pietarsaaren keskustaan on 2,8 kilometriä. ==Lähteet== Luokka:Pietarsaaren kaupunginosat
Lal Krishna Advani

Lal Krishna Advani (s. 8. marraskuuta 1927) on intialainen poliitikko ja yksi Intian kansanpuolueen perustajista. Hän toimi varapääministerinä Atal Bihari Vajpayeen hallituksessa, minkä lisäksi hänet muistetaan kampanjasta rakentaa Baburin moskeijan tilalle hindutemppeli. Kansanpuolueen puheenjohtajana Advani toimi kolmesti vuosina 1986–1990, 1992–1998 ja 2004–2005. Politiikassa Advani on toiminut vuoteen 2019 asti, jonka jälkeen hän ei ollut ehdokkaana vuoden 2019 parlamenttivaaleissa. Vuonna 2015 hänet palkittiin Intian toiseksi korkeimmalla siviilipalkinnolla Padma Vibhushanilla. ==Lähteet== ==Aiheesta muualla== * Intian parlamentin alahuoneen profiili (arkistoitu) * Intian kansanpuolueen kuvaus L. K. Advanista Luokka:Intian sisäministerit Luokka:Lok Sabhan jäsenet Luokka:Rajya Sabhan jäsenet Luokka:Intian kansanpuolueen poliitikot Luokka:Vuonna 1927 syntyneet Luokka:Elävät henkilöt
Ruusasholma

Ruusasholma () on kaupunginosa Pietarsaaren itäosassa meren tuntumassa. Asutus on pääosin omakotiasutusta. Etäisyys Pietarsaaren keskustaan on 3,2 kilometriä. ==Lähteet== Luokka:Pietarsaaren kaupunginosat
Itälä (Pietarsaari)

Itälä () on kaupunginosa Pietarsaaressa. Itälän kaupunginosassa sijaitsee Itälän koulu. Etäisyys Pietarsaaren keskustaan on 4 kilometriä. Johan Ludvig Runebergin lapsuudenkoti sijaitsee Itälän kaupunginosassa. ==Lähteet== Luokka:Pietarsaaren kaupunginosat
Kirkkoranta (Pietarsaari)

Kirkkoranta () on kaupunginosa Pietarsaaressa. Kirkkorannalla on säilynyt useita kirkkotupia. Vanhimmat kirkkotuvat ovat 1700-luvulta. Etäisyys Pietarsaaren keskustaan on 6 kilometriä. ==Lähteet== Luokka:Pietarsaaren kaupunginosat
Neoepinnula americana

Neoepinnula americana on käärmemakrillien (Gempylidae) heimoon kuuluva kalalaji. Sitä tavataan läntisellä Atlantilla, jossa se elää 184–457 metrin syvyydessä. Lajin suurin tavattu pituus on 22,0 senttimetriä. == Lähteet == Luokka:Käärmemakrillit
Otsolahti (Pietarsaari)

Otsolahti () on kaupunginosa Pietarsaaren länsiosassa. Asutus on pääsääntöisesti omakotiasutusta. Etäisyys Pietarsaaren keskustaan on 3,5 kilometriä. ==Lähteet== Luokka:Pietarsaaren kaupunginosat
Neoepinnula orientalis

Neoepinnula orientalis on käärmemakrillien (Gempylidae) heimoon kuuluva kalalaji. Sitä tavataan Indopasifisella merialueella, jossa se elää 200–570 metrin syvyydessä. Lajin suurin tavattu pituus on 30,0 senttimetriä. N. orientalis-lajin ruokaa ovat pienet kalat, äyriäiset ja pääjalkaiset. == Lähteet == Luokka:Käärmemakrillit
Karhusaari (Pietarsaari)

Karhusaari () on kaupunginosa Pietarsaaren koillisosassa. Asutus on pääsääntöisesti omakotiasutusta. Etäisyys Pietarsaaren keskustaan on 2,9 kilometriä. ==Lähteet== Luokka:Pietarsaaren kaupunginosat
Brian Curran

Brian Phillip Curran (s. 5. maaliskuuta 1963 Toronto, Ontario) on kanadalainen jääkiekkovalmentaja ja entinen jääkiekkoilija. Hän edusti NHL-urallaan Boston Bruinsia, New York Islandersia, Toronto Maple Leafsia, Buffalo Sabresia ja Washington Capitalsia. Curran toimi viimeksi Drumheller Dragons -joukkueen päävalmentajana. Curran pelasi puolustajana ja laukoi vasemmalta. Curran pelasi NHL:ssä yhteensä 381 ottelua, joissa hän teki 7 maalia ja 40 tehopistettä. Rangaistusminuutteja hän keräsi NHL:ssä yhteensä 1361. == Lähteet == Luokka:Kanadalaiset jääkiekkoilijat Luokka:Vuonna 1963 syntyneet Luokka:Elävät henkilöt
Erwin Chamberlain

Erwin Groves Chamberlain (14. helmikuuta 1915 Shawville, Quebec, Kanada – 8. toukokuuta 1986) oli kanadalainen jääkiekkoilija. Chamberlainin pelipaikka oli hyökkääjä. Urallaan hän saavutti Stanley Cupin Montreal Canadiensin riveissä NHL-kausina 1943–1944 sekä 1945–1946. Chamberlainin muut joukkueet olivat Canadiensin ohella Toronto Maple Leafs, Brooklyn Americans ja Boston Bruins. Yhteensä Chamberlain pelasi NHL:ssä 510 ottelua, ja teki niihin tehot 100+175=275. == Lähteet == Luokka:Vuonna 1915 syntyneet Luokka:Vuonna 1986 kuolleet Luokka:Kanadalaiset jääkiekkoilijat
Balkaninvuokko

Balkaninvuokko (Anemone blanda) on leinikkikasvien (Ranunculaceae) heimoon kuuluva kasvilaji. Se kukkii touko–kesäkuussa. Balkaninvuokon korkeus on 10–15 senttimetriä. Ne kasvavat aurinkoisessa tai puolivarjoisessa paikassa. Balkaninvuokot istutetaan viiden senttimetrin syvyyteen, kasvuväli on 5–10 senttimetriä. == Lähteet == == Aiheesta muualla == * Suomen Lajitietokeskus: Balkaninvuokko – Anemone blanda Luokka:Vuokot
Ansel Galimov

Ansel Gabdelnurovitš Galimov (, ; s. 15. huhtikuuta 1991 Nižnekamsk, Venäjä) on venäläinen jääkiekkoilija, pelipaikaltaan hyökkääjä. Hän pelaa KHL-joukkue HK Spartak Moskovassa. Galimov laukoo vasemmalta. Hänen veljensä Emil on myös jääkiekkoilija. == Ura == Galimov debytoi KHL:ssä kaudella 2012-13 Neftehimik Nižnekamskin riveissä. Seuraavaksi kaudeksi hän siirtyi Metallurg Novokuznetskiin, jossa Galimov pelasi kaksi kautta. Dinamo Moskovassa Galimov pelasi kaksi kautta ennen siirtymistä Avangard Omskiin. Galimov toimi varakapteenina myös Dinamon paidassa. == Lähteet == == Aiheesta muualla == * Luokka:Venäläiset jääkiekkoilijat Luokka:Vuonna 1991 syntyneet Luokka:Elävät henkilöt
Aaltoripsimonni

Aaltoripsimonni (Synodontis flavitaeniatus) on ripsimonnien (Mochokidae) heimoon kuuluva makean veden kalalaji. Sen kuvasi tieteelle George Albert Boulenger vuonna 1919. Aaltoripsimonni kasvaa yleensä korkeintaan 19,5 senttimetrin mittaiseksi. Laji on ruskehtava, ja sen kyljet ovat juovikkaiden täplien peittämät. Evät ja pyrstö ovat laikukkaat. Aaltoripsimonnia tavataan Afrikasta. Kansainvälinen luonnonsuojeluliitto IUCN luokittelee aaltoripsimonnin elinvoimaiseksi lajiksi. == Lähteet == Luokka:Ripsimonnit
Laura Benkarth

Laura Anna Benkarth (s. 14. lokakuuta 1992 Freiburg im Breisgau, Saksa) on saksalainen jalkapalloilija, joka pelaa FC Bayern Münchenin joukkueessa Saksan Bundesliigassa. Hän on pelannut Saksan naisten jalkapallomaajoukkueessa vuodesta 2012 lähtien. Benkarth voitti olympiakultaa kesäolympialaisten 2016 naisten jalkapalloturnauksessa. Jalkapallon naisten Euroopan- mestaruuskilpailuissa 2013 Benkarth voitti kultaa Saksan joukkueessa. Benkarth on 173 senttimetriä pitkä ja painaa 68 kilogrammaa. == Lähteet == Luokka:Saksalaiset jalkapalloilijat Luokka:Saksalaiset olympiavoittajat Luokka:Vuonna 1992 syntyneet Luokka:Elävät henkilöt
Eszter Juhász

Eszter Juhász (s. 23. helmikuuta 1988) on suomalainen curlingin pelaaja. Hän kuuluu curlingin Suomen naisten maajoukkueseen, ja on edustanut Suomea muun muassa maailmanamestaruuskilpailuissa yhdessä Markku Uusipaavalniemen kanssa. == Lähteet == Luokka:Suomalaiset curlingpelaajat Luokka:Suomenunkarilaiset henkilöt Luokka:Vuonna 1988 syntyneet Luokka:Elävät henkilöt
Franklinin piirikunta (New York)

Franklinin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 50 293 vuonna 2018 ja sen pinta-ala on 4 395 neliökilometriä. Piirikunnan hallintokeskus Malone on myös sen suurin kaupunki. Piirikunta perustettiin vuonna 1808 ja se on saanut nimensä Benjamin Franklinilta. == Asukkaat == Piirikunnan asukkaista 81,7 prosenttia on valkoisia, 6,91 prosenttia intiaaneja ja 5,82 prosenttia mustia. 98,2 prosenttia asukkaista on Yhdysvaltain kansalaisia. Piirikunnan väestön keski- ikä on 40,5 vuotta. ==Kuvia piirikunnasta== Tiedosto:St Regis Mtn from St Regis Pond.jpg|St. Regis Mountain. Tiedosto:Lower Saranac Lake - Shingle Bay.jpg|Lower Saranac Lake. ==Lähteet== == Aiheesta muualla == Luokka:New Yorkin piirikunnat
Clintonin piirikunta (New York)

Clintonin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 80 695 vuonna 2018 ja sen pinta-ala on 2 894 neliökilometriä. Piirikunnan hallintokeskus Plattsburgh on myös sen suurin kaupunki. Piirikunta perustettiin vuonna 1788, ja se on nimetty varapresidentti George Clintonin mukaan, joka oli New Yorkin ensimmäinen kuvernööri. == Väestö == Piirikunnan asukkaista 89,9 prosenttia on valkoisia, 4,05 prosenttia mustia ja 2,8 prosenttia latinalaisamerikkalaisia. 5,97 prosenttia puhuu muita kieliä kuin englantia. 97,8 prosenttia asukkaista on Yhdysvaltain kansalaisia. Piirikunnan väestön keski-ikä on 39,4 vuotta. ==Kuvia piirikunnasta== Tiedosto:Clinton-platts ch complex.jpg|Piirikunnan oikeustalo. Tiedosto:Crab Island from shore.jpg|Lake Champlain. ==Lähteet== ===Viitteet=== == Aiheesta muualla == Luokka:New Yorkin piirikunnat
Monotype

Monotype on Tolbert Lanstonin vuonna 1885 patentoima latomakone, joka latoi riville yhden kirjakkeen kerrallaan, toisin kuin Linotype, joka pystyi latomaan kokonaisen rivin yhdellä kertaa. Monotype muodostui kahdesta eri osasta – kirjoitus- eli lävistyskoneesta ja valinkoneesta, joka valoi yksittäiset kirjakkeet.Gardberg 2011, s. 202 Monotypen lävistyskoneessa oli 120 näppäimen näppäimistö, jolla operaattori kirjoitti merkit. Valinkoneessa oli vaihdettavat matriisit, jotka oli jaettu neljään kehykseen eli kasettiin, joissa jokaisessa oli yksi kirjaintyyppi. Koneen operaattori saattoi muuttaa kirjaintyyppiä vaihtonäppäimillä. Ensin operaattori kirjoitti lävistyskoneen näppäimistöllä merkit ja välilyönnit, joiden perusteella tulostettiin paineilman ja teräsneulojen avulla reikänauha. Sen jälkeen nauha syötettiin latomakoneen valinkoneeseen, joka luki reiät ja valoi sen pohjalta yksittäiset kirjakkeet peräkkäin. Monotypen etuna olivat irtokirjakkeet, joita voitiin käsitellä samalla tavalla kuin käsiladelmaa, kun taas Linotypessa jouduttiin virheen sattuessa valamaan koko rivi uudestaan. Reikänauhat voitiin myös arkistoida ja käyttää uudelleen uusintapainosta varten. Monotype oli Linotypea monipuolisempi, ja se sopi paremmin monimutkaisten tekstien ladontaan, kuten painotuotteisiin, joissa oli matemaattisia yhtälöitä tai kemian kaavoja, sillä Monotype-latomakoneessa erikoismerkkejä voitiin lisätä ladelmaan helposti. Se oli suosittu varsinkin tilauspainoissa. Monotype oli kuitenkin kalliimpi ja hitaampi kuin Linotype, ja sitä käytettiin harvemmin koko painotuotteen tekstin ladontaan. Valoladonta syrjäytti sittemmin sekä Monotypen että Linotypen. == Kuvat == Monotype-machine.jpg |Monotypen valinkone Monotype- Taster-1965.jpg |Monotypen kirjoitus- eli lävistyskoneen näppäimistö ja reikänauha Matrixcase-bembo-16pts.jpg |Matriisien kasetti, jossa on Bembo- kirjasintyyppi ==Lähteet== *Gardberg, Lars-Eric: Savitauluista laseriin - Kirjapainotaidon historia. Avain, 2011. ISBN 978-951-692-852-7 === Viitteet === Luokka:Kirjapainotaito
Mohamed Ennaceur

Mohamed Ennaceur (; s. 21 maaliskuuta 1934 El Jem, Tunisia) on tunisialainen poliitikko. Hän toimi Tunisian virkaatekevänä presidenttinä 25. heinäkuuta – 23. lokakuuta 2019, kun häntä edeltänyt Beji Caid Essebsi kuoli virassa ollessaan. Hän on toiminut Tunisian kansanedustajakokouksen puheenjohtajana vuodesta 2014 alkaen. Ennaceur on tunisialaisen Nidaa Tounes -puolueen jäsen. Hän on toiminut aiemmin myös Tunisian sosiaaliasioiden ministerinä 1970- ja 1980-luvuilla sekä uudelleen kahdessa hallituksessa vuonna 2011. Luokka:Tunisian presidentit Luokka:Elävät henkilöt Luokka:Vuonna 1934 syntyneet
Pirilö

Pirilö on kaupunginosa Pietarsaaressa. Valtio aikoo rakentaa Lagmansgårdenin koulukodille uudet tilat Pirilöön. Uusien tilojen on arvioitu valmistuvan tammikuussa 2025. Pirilössä sijaitsee jätehuoltoyhtiö Ekorosk. Pietarsaaren 18-reikäinen golfkenttä sijaitsee Pirilössä. Kenttä valmistui 2004, ja sen on suunnitellut ruotsalainen Björn Eriksson. Pirilössä sijaitsee 40 hehtaarin ampumarata. ==Lähteet== Luokka:Pietarsaaren kaupunginosat
Majaniemi (Pietarsaari)

Majaniemi () on kaupunginosa Pietarsaaren länsiosassa. Asutus on pääosin omakotitaloasutusta. Etäisyys Pietarsaaren keskustaan on 2,4 kilometriä. ==Lähteet== Luokka:Pietarsaaren kaupunginosat
Ruynes-en-Margeride

Ruynes-en-Margeride on kunta keskisessä Ranskassa Cantalin departementissa Auvergne-Rhône-Alpesin alueella. Se sijaitsee noin 13 kilometriä Saint-Flourin kaupungista kaakkoon. Kunnan rajalla on Garabitin viadukti, joka on vuosina 1880-1884 rakennettu rautatiesilta. Se ylittää Truyèrejoen, ja sillan toinen pää sijaitsee joen toisella puolella olevalla Val d'Arcomien kunnassa. 564 metriä pitkä silta otettiin käyttöön vuonna 1888, ja sen suunnittelija oli Gustave Eiffel.Tour de France 2019 ==Lähteet== ==Aiheesta muualla== Luokka:Cantalin kunnat
Val d’Arcomie

Val d’Arcomie on kunta keskisessä Ranskassa Cantalin departementissa Auvergne- Rhône-Alpesin alueella. Se sijaitsee noin 20 kilometriä Saint-Flourin kaupungista kaakkoon. Kunta muodostettiin 1. tammikuuta 2016 jolloin neljä kuntaa Faverolles, Loubaresse, Saint-Just ja Saint-Marc yhdistyivät muodostaen Val d’Arcomien kunnan. ==Lähteet== ==Aiheesta muualla== Luokka:Cantalin kunnat
Essexin piirikunta (New York)

Essexin piirikunta () on Yhdysvaltojen New Yorkin osavaltiossa sijaitseva piirikunta. Sen väkiluku oli 37 300 vuonna 2018 ja sen pinta-ala on 4 962 neliökilometriä. Piirikunnan hallintokeskus on Elizabethtown. Piirikunta perustettiin vuonna 1799 ja se on saanut nimensä Englannissa sijaitsevalta Essexin shire-kreivikunnalta. == Asukkaat == Piirikunnan asukkaista 91,8 prosenttia on valkoisia, 3,21 prosenttia latinalaisamerikkalaisia ja 2,93 prosenttia mustia. 6,07 prosenttia puhuu muita kieliä kuin englantia. 98,4 prosenttia asukkaista on Yhdysvaltain kansalaisia. Piirikunnan väestön keski- ikä on 46,7 vuotta. ==Kuvia piirikunnasta== Tiedosto:Lake Placid.jpg|Lake Placidin järvi. Tiedosto:House at John Brown's Farm.jpg|John Brownin farmi. ==Lähteet== ===Viitteet=== == Aiheesta muualla == Luokka:New Yorkin piirikunnat
Kuusisaari (Pietarsaari)

Kuusisaari () on kaupunginosa Pietarsaaressa. Snellmannin lihanjalostamo sijaitsee Kuusisaaressa. Vuonna 2019 aloitettiin eritasoliittymän rakennustyöt Kuusisaareen. Eritasoliittymä on valmis marraskuun 2020 loppuun mennessä. ==Lähteet== Luokka:Pietarsaaren kaupunginosat
Sigrún Eðvaldsdóttir

Sigrún Eðvaldsdóttir (s. 13. tammikuuta 1967) on islantilainen viulisti.Íslenskur músík- og menningararfu: Sigrún Eðvaldsdóttir Hän aloitti opintonsa Gígja Jóhannsdóttirin johdolla ja valmistui vuonna 1984 Reykjavíkin musiikkikorkeakoulusta, jossa hänen opettajanaan oli Guðný Guðmundsdóttir. Vuonna 1988 hän sai Philadelphian Curtis Academy of Musicista kandidaatin arvon. Sigrún on osallistunut lukuisiin viulukilpailuihin ja muun muassa päässyt pronssisijalle Sibelius-viulukilpailussa vuonna 1990.Sinfóníuhljómsveit Íslands: Sigrún Eðvaldsdóttir Sigrúnista tuli Islannin sinfoniaorkesterin ensimmäinen konserttimestari vuonna 1998. Hän sai samana vuonna Islannin Haukan ritarikunnan ristin. Henry Roth mainitsi hänet kirjassaan Violin Virtuosos from Paganini to the 21st Century yhtenä kiinnostavimmista tulevaisuuden viulisteista. Haukur Tómassonin viulukonsertto vuodelta 1997 on hänelle sävelletty.CAPUT: SPÍRALL, ÁRHRINGUR, VIOLIN CONCERTO, STEMMA – Haukur Tómasson Kamarimusiikin alalla Sigrún on muun muassa toiminut Miami-jousikvartetin perustajana vuonna 1998, esiintynyt Kuhmon Kamarimusiikki -tapahtumassa ja tehnyt vuodesta 1986 lähtien kansainvälistä yhteistyötä pianisti Selma Guðmundsdóttirin kanssa.Íslenskur músík- og menningararfu: Selma Guðmundsdóttir == Lähteet == Luokka:Islantilaiset viulistit Luokka:Vuonna 1967 syntyneet Luokka:Elävät henkilöt
Maunu Härme

Maunu Härme, vuoteen 1935 Åberg (22. syyskuuta 1914 Tuusula – 21. joulukuuta 2009 Helsinki) oli suomalainen geologi. Härme toimi valtiongeologina ja Helsingin yliopiston apulaisprofessorina ja hänelle myönnettiin professorin arvonimi. ==Henkilöhistoria== Härmeen vanhemmat olivat maanviljelijä Adolf Theodor Åberg ja Lydia Vilhelmina Rosenberg ja puoliso vuodesta 1943 terveyssisar Maija Helena Jokisalo. Härme tuli ylioppilaaksi 1935 ja valmistui filosofian kandidaatiksi 1945 ja lisensiaatiksi 1950, jolloin hän myös väitteli filosofian tohtoriksi. Hän toimi Geologisen tutkimuslaitoksen geologina 1945–1946, kallioperägeologina 1946–1959 ja valtiongeologina 1960–1966 sekä 1968–1977. Helsingin yliopiston geologian ja mineralogian dosentti Härme oli 1956–1966, apulaisprofessori 1966–1968 ja vt. professori 1967. Härmeellä oli myös useita alaansa liittyviä asiantuntija- ja luottamustehtäviä. Sota-aikana Härme palveli kenttätykistössä rintamaupseerina. Hän oli vuodesta 1974 Suomalaisen Tiedeakatemian jäsen. Professorin arvonimen hän sai 1974.Ilmari Haapala: Maunu Härme. HS Muistot, 21.12.2009. (Tilaajille, Viitattu 27.7.2019) ==Palkinnot ja tunnustukset== *Eskola-mitali 1994Suomen geologinen seura ==Julkaisuja== * On the Stratigraphical and Structural Geology of the Kemi Area, Northern Finland, 1949 (väitöskirja) * Suomen geologinen kartta: lehti 2042 Karkkila: kallioperäkartan selitys, 1954 * Kulonsuonmäen titaanirautamalmialueen geologiasta, 1955 * Suomen geologinen yleiskartta: kivilajikartta. (Lehti B1) = (Sheet B1), Turku, 1958 * Suomen geologinen yleiskartta: kivilajikartan selitys = The general geological map of Finland. D 5, Suomussalmi, 1958 * Precambrian geology, Finland: Guide to excursion no. C 29, 1960 * On the potassium migmatites of southern Finland: with 31 figures and 7 tables in text and one map, 1965 * Kanta-Hämeen kallioperä sekä malmi- ja mineraalivarat, 1967 * Magnesia metasomatism at Hirvas, northern Finland, 1971, Maunu Härme, Vesa Perttunen * Suomen geologinen kartta 1:100000: kallioperäkartan selitykset. [Lehdet] 2043, 2044, Kerava, Riihimäki: Keravan ja Riihimäen kartta-alueitten kallioperä = Precambrian rocks of the Kerava and Riihimäki mapsheet areas, 1978 * Suomen geologinen yleiskartta: kivilajikartan selitys = The general geological map of Finland. Lehti = Sheet C1-D1, Helsinki, 1980 * The history of the petrologic study in Finland, 1986 == Lähteet == Luokka: Suomalaiset geologit Luokka: Valtiongeologit Luokka: Suomalaiset professorin arvonimen saaneet Luokka: Suomalaiset tietokirjailijat Luokka: Suomalaiset professorit Luokka: Helsingin yliopiston professorit Luokka: Vuonna 1914 syntyneet Luokka: Vuonna 2009 kuolleet
Pastrana

Pastrana on kunta Guadalajaran maakunnassa Espanjassa. Asukasluku oli 873 vuonna 2018. Ébolin prinsessan palatsi, Ávilan Teresan perustamat luostarit sekä kirkko ja kirkon museo, jossa säilytetään 1400-luvun lopulla tehtyjä flaamilaisia gobeliineja, ovat paikkakunnan taiteellisesti ja historiallisesti arvokkaimmat nähtävyydet. ==Kuvat== 011-Palacio Ducal- Pastrana(RI-51-0001109).jpg|Plaza de la Hora Pastrana009.jpg|Palacio Ducal (Palacio de Éboli) Pastrana002.jpg|Colegiata de La Asunción Sala 1. Museo Parroquial de Tapices de Pastrana. Guadalajara.jpg|Museo Parroquial PASTRANA CONVENTO DEL CARMEN - panoramio (13).jpg| Convento del Carmen == Lähteet == Luokka:Guadalajaran maakunta
Merineula

Merineula (Entelurus aequoreus) on merineulojen (Syngnathidae) heimoon kuuluva kalalaji. == Koko == Merineulaurokset kasvavat tavallisesti noin 32 senttimetrin mittaiseksi, kun taas naaraat ovat yleensä 40 senttimetrin mittaisia. Urosten suurin tavattu pituus on 40 senttimetriä ja naaraiden 60 senttimetriä. == Elinympäristö ja levinneisyys == Aikuiset merineulat elävät rantavesissä levien seassa. Lajia tavataan itäisellä Atlantilla. == Ravinto ja elintavat == Merineulat syövät äyriäisiä ja kalanpoikasia. Merineula on ovovivipaarinen. Urosmerineula hautoo munat vatsapussissaan. == Lähteet == Luokka:Merineulat
Horroskehrääjä

Horroskehrääjä (Phalaenoptilus nuttallii) on kehrääjien (Caprimulgidae) heimoon kuuluva kehrääjälintu. Horroskehrääjää tavataan Pohjois-Amerikan valtioissa. Laji kuvattiin tieteelle vuonna 1844. Kansainvälinen luonnonsuojeluliitto luokittelee horroskehrääjän elinvoimaiseksi. == Ravinto == Horroskehrääjä käyttää ravinnokseen hyönteisiä, kuten kovakuoriaisia ja heinäsirkkoja. == Lähteet == == Aiheesta muualla == * Allaboutbirds.org Luokka:Kehrääjät
Tablasindrongo

Tablasindrongo (Dicrurus menagei) on drongojen (Dicruridae) heimoon kuuluva lintulaji. Frank Swift Bourns ja Dean Conant Worcester kuvasivat lajin tieteelle vuonna 1894. Tablasindrongoa tavataan Filippiineillä, jossa se elää metsissä. Se on hyönteissyöjä. Tablasindrongon populaatio on pienenemässä. Sitä uhkaavat maatalous ja vesiviljely. == Lähteet == Luokka:Drongot Luokka:Uhanalaiset linnut
Armeniankielinen Wikipedia

Armeniankielinen Wikipedia () on Wikipedian armeniankielinen versio. Se on perustettu helmikuussa 2003. Elokuun 2024 alussa armeniankielisessä Wikipediassa oli 312 211 artikkelia, mikä tekee siitä 38. suurimman kieliversion. Länsiarmeniankielinen Wikipedia on erillinen kieliversionsa. Armeniankielisen Wikipedian artikkelit kirjoitetaan armenialaisilla aakkosilla. == Tilastot == * Yli 200 000 artikkelia (joulukuussa 2013) * Yli 254 000 artikkelia (heinäkuussa 2019) == Lähteet == Luokka:Wikipediat kielittäin Wikipedia
Waldo’s People (albumi)

Waldo's People on saman nimisen yhtyeen debyyttialbumi, joka julkaistiin 1998. == Kappaleet == # # # # # # # # # # == Lähteet == Luokka:Vuoden 1998 albumit Luokka:Suomalaiset eurodance-albumit
No Man’s Land

No Man’s Land on Waldo’s Peoplen toinen albumi, joka julkaistiin 22. toukokuuta 2000. == Kappaleet == # # # # # # # # # # # # == Lähteet == Luokka:Vuoden 2000 albumit Luokka:Suomalaiset eurodance-albumit
Chaudes-Aigues

Chaudes-Aigues on kunta keskisessä Ranskassa Cantalin departementissa Auvergne-Rhône-Alpesin alueella. Se sijaitsee noin 26 kilometriä Saint-Flourin kaupungista etelään. Chaudes-Aiguesissa on geotermisiä lähteitä, jotka on tunnettu jo roomalaisten ajoista lähtien. Kunnan alueella noin 30 kuumavesilähdettä. Chaudes-Aiguesissa lämmitettiin taloja johtamalla kuumaa vettä puuputkien avulla jo vuonna 1332. Chaudes-Aigues on Cantalin ainoa kylpyläkaupunki.Tour de France 2019 ==Nähtävyyksiä== Kunnan nähtävyyksiä on linna Château de Couffour. Linna on rakennettu 1100-luvun ja 1500-luvun välisenä aikana. Nykyään linna toimii Michelin-tähdillä palkittuna ravintolana. ==Lähteet== ==Aiheesta muualla== Luokka:Cantalin kunnat
Vestersundinkylä

Vestersundinkylä () on kaupunginosa Pietarsaaressa. Vestersundinkylässä sijaitsee valaistuja hiihtolatuja. Skutnäsin Asukasyhdistys r.y. tekee työtä Skutnäsin ja Vestersundinkylän kaupunginosien asuinympäristön parantamiseksi. Torsvikenin ravirata sijaitsee Vestersundin kylässä. 400 metrin pituinen Torsvikenin karting-rata valmistui vuonna 1984. Pietarsaaren kaupunki osti Torsvikenin alueen Pedersöreltä vuonna 1964. Alueelta puuttuu asemakaava, yleiskaavassa se on merkitty urheilualueeksi. Vestersundinkylä on saanut nimensä Pietarsaaren länsipuolella kulkeneesta salmesta (). Vestersundinkylässä sijaitsee myös viljelypalsta. ==Lähteet== Luokka:Pietarsaaren kaupunginosat
Antalyan lentoasema

Antalyan lentoasema on kansainvälinen lentoasema Turkin Antalyassa. Lentoasema sijaitsee 13 kilometriä Antalyan keskustasta koilliseen. Lentoasema oli matkustajamäärältään vuonna 2023 Turkin kolmanneksi vilkkain. Lentoasemalla on kaksi kansainvälistä terminaalia ja yksi kotimaan terminaali. == Lähteet == Lentoasema Luokka:Turkin lentoasemat
Fäboda

Fäboda on uimaranta, ja vapaa-ajan alue, joka sijaitsee noin 10 kilometriä Pietarsaaren keskustasta. Fäbodassa on kolme hiekkarantaa, Fäboda cafén ranta, Isohiekka ja Pikkuhiekka. Isohiekka on luokiteltu Natura-alueeksi. Fäbodan alueella on laaja verkosto luontopolkuja, Fäboda Café & Kitchen ravintola, sekä asuntovaunualue ympärivuotisilla vuokrapaikoilla. Fäboda Kur oli keuhkoparantola, joka valmistui vuonna 1914. Kylpylä varattiin sotainvalideille vuonna 1918. Vuonna 1947 paikka avattiin täysihoitolana. Vuonna1965 muodostettu yhtiö suunnitteli paikalle turistihotellia. Pietarsaaren kaupunki osti rakennukset vuonna 1972 ja ne myytiin joko pois siirrettäviksi tai purettaviksi vuonna 1981. Arktinen museo Nanoq Sijaitsee Fäbodassa. Alue oli 1700-luvulla Pietarsaaren tärkein karjamaja-alue. Alueen nimi on monikon määräinen muoto sanasta fäbod ”karjamaja”.Suomalainen paikannimikirja 2019, sivut 56 == Lähteet == * === Viitteet === Luokka:Suomen uimarannat Luokka:Pietarsaaren luonto
Þórdís Aðalsteinsdóttir

Þórdís Aðalsteinsdóttir (s. 25. lokakuuta 1975) on islantilainen taidemaalari. Hän opiskeli Islannin taideyliopistossa (1999–2000), Barcelonan yliopistossa (2001–03) ja School of Visual Artsissa, New Yorkissa. Hänen töitään on ollut vuodesta 1999 lähtien esillä yksityis- ja yhteisnäyttelyissä Pohjoismaissa, Yhdysvalloissa, Japanissa, Italiassa ja Kanadassa.Listasafns Reykjanesbæjar: Þórdís Aðalsteinsdóttir New Yorkissa asuva ja työskentelevä Þórdís on saanut Islannin vuotuisen Penn-stipendin 2004Reykjavík Art Museum: Þórdís Aðalsteinsdóttir: The myth, of course, is that there will be some survivors ja NYFA-stipendin vuonna 2012. Hän oli vuonna 2008 finalistina pohjoismaisen maalauksen Carnegie-taidepalkinnon jaossa.Stux Gallery: Thordis Adalsteinsdottir == Lähteet == == Aiheesta muualla == * Icelandic Art Center: Þórdís Aðalsteinsdóttir Luokka:Islantilaiset taidemaalarit Luokka:Vuonna 1975 syntyneet Luokka:Elävät henkilöt
Lahden suuralueet

Lahden suuralueet jakavat Lahden kaupungin yhdeksään osa-alueeseen, joita käytetään tilastoinnissa. Lahdessa suuralueet jaetaan edelleen 41 tilastolliseen kaupunginosaan ja ne puolestaan 169 pienempään tilastoalueeseen. Kaupunginosat poikkeavat useissa tapauksissa tilastointiin käytettävistä osa-alueista. == Suuraluejako == # Nimi Väkiluku 2018 Väkiluku 2016 Pinta-ala1 2016 Väestötiheys 2016 Tilastolliset kaupunginosat 2016 Kaupunginosat2 1 Keskusta 21 559 ↑ 21 370 4,98 154655,30 Ydinkeskusta, Itäinen keskusta, Pohjoinen keskusta, Kartano Keski-Lahti, Kartano, Paavola, Kiveriö (pieneltä osin) 2 Mukkula 7 839 ↓ 8 010 13,21 7989,40 Mukkula, Pesäkallio, Kilpiäinen Kivimaa (pieneltä osin), Mukkula (pääosin), Kilpiäinen, Pesäkallio 3 Kivimaa-Kiveriö-Joutjärvi 17 139 ↑ 16 942 13,25 25344,60 Niemi, Kivimaa, Kiveriö, Möysä, Vipunen Niemi, Kiveriö (pääosin), Kivimaa (pääosin), Mukkula (pieneltä osin), Möysä, Myllypohja (pieneltä osin), Kytölä (pieneltä osin) 4 Ahtiala 11 747 ↑ 11 576 30,71 16397,50 Kytölä, Viuha, Kunnas, Ahtiala, Koiskala, Myllypohja Kytölä (pääosin), Viuha, Kunnas, Ahtiala, Koiskala (osittain), Myllypohja (pääosin) 5 Kolava-Kujala 2 678 ↑ 2 369 21,70 380,60 Karisto, Kujala Järvenpää, Kolava, Kujala 6 Laune 26 608 ↑ 26 233 45,49 30330,00 Asemantausta, Laune, Hennala-Okeroinen, Jokimaa, Renkomäki, Ämmälä, Nikkilä, Kerinkallio Asemantausta, Laune, Hennala, Okeroinen (osittain), Jokimaa, Renkomäki, Ämmälä, Nikkilä, Kerinkallio 7 Kärpänen 11 296 ↓ 11 436 13,88 15632,20 Kärpänen, Pirttiharju, Salpausselkä Sopenkorpi, Kärpänen, Okeroinen (osittain), Pirttiharju, Salpausselkä, Jalkaranta (pieneltä osin) 8 Jalkaranta 5 418 ↓ 5 544 11,35 9256,50 Jalkaranta Jalkaranta (pääosin) 9 Nastola 14 380 ↓ 14 680 363,06 7150,50 Villähde, Pensuo, Nastola kk, Uusikylä, Arola, Immilä, Ruuhijärvi, Seesta, Pyhäntaka Villähde, Nastola, Uusikylä, Immilä, Ruuhijärvi, Seesta, Koiskala (osittain), Pyhäntaka 1 Maa- ja vesialueet (km2). 2 Kaupunginosien rajat eivät noudata tilastollisia osa- alueita, mistä johtuen tähän voi liittyä karttatulkinnasta johtuvia epätarkkuuksia. Vuonna 2016 yhteensä 1 292 asukkaan suuralueeksi tilastoitiin "muu alue". == Katso myös == * Nastola (Suomen entinen kunta) * Liipola (asuinalue) * Karisto (asuinalue) * Ankkuri (asuinalue) * Kariniemi (asuinalue) * Metsäkangas (asuinalue) * Petsamo (asuinalue) * Kivistönmäki (asuinalue) * Patomäki (asuinalue) == Lähteet == suuralueet Luokka:Kuntien osa-alueet Luokka:Suuralueet suuralueet